CELEX: 32021R0600
Language: sl
Date: 2021-04-07 00:00:00
Title: Izvedbena uredba Komisije (EU) 2021/600 z dne 7. aprila 2021 o uvrstitvi določenega blaga v kombinirano nomenklaturo

14.4.2021   
               
               
                  SL
               
               
                  Uradni list Evropske unije
               
               
                  L 127/26
               
            
         IZVEDBENA UREDBA KOMISIJE (EU) 2021/600
         z dne 7. aprila 2021
         o uvrstitvi določenega blaga v kombinirano nomenklaturo
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
         ob upoštevanju naslednjega:
         
                     (1)
                  
                  
                     Da bi se zagotovila enotna uporaba kombinirane nomenklature, priložene Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
                  
               
                     (2)
                  
                  
                     Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
                  
               
                     (3)
                  
                  
                     Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
                  
               
                     (4)
                  
                  
                     Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
                  
               
                     (5)
                  
                  
                     Odbor za carinski zakonik ni dal mnenja v roku, ki ga je določil njegov predsednik –
                  
               SPREJELA NASLEDNJO UREDBO:
         
            Člen 1
            Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
         
         
            Člen 2
            V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 7. aprila 2021
            
               
                  Za Komisijo
               
               Gerassimos THOMAS
               
                  generalni direktor
               
               
                  Generalni direktorat za obdavčenje in carinsko unijo
               
            
         
         
            (1)  UL L 269, 10.10.2013, str. 1.
         
            (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
      
         
            PRILOGA
            
                        Opis blaga
                     
                     
                        Uvrstitev
                        (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        Palice iz volframove zlitine, ki vsebujejo več kot 94 mas. % volframa in 1,5 mas. % lantana, dolžine 150 mm in premera 3 mm. Palice niso dobljene samo s sintranjem, prav tako nimajo prevleke in niso izpolnjene s talili. Na koncih so tope (tj. brez konic) in vsaka posamezna palica je označena z barvo. Barvna oznaka označuje legirni element in vsebnost volframa. Pakirane so v svežnjih.
                        Palice so tako oblikovane zato, da se jih nabrusi in uporabi kot varilne elektrode za varjenje z netaljivo volframovo elektrodo (varjenje TIG). Namen elektrode v tem varilnem postopku je ustvariti oblok med elektrodo in obdelovancem. Elektroda se med postopkom ne tali, kar pomeni, da se ne porablja.
                     
                     
                        8101 99 10 
                     
                     
                        Uvrstitev opredeljujejo splošni pravili 1 in 6 za razlago kombinirane nomenklature, opomba 3 in opomba 5(a) k oddelku XV, opomba 1(d) k poglavju 74, opomba 1 k tarifni podštevilki k poglavju 81 ter besedilo oznak KN 8101 , 8101 99  in 8101 99 10 .
                        Palice je treba obdelati s posebnim postopkom za brušenje konic, da se dobi oblika konice, ki je potrebna, da elektroda postane primerna za uporabo pri varjenju TIG. Ob predložitvi carini objektivne značilnosti izdelka tako niso enake značilnostim varilnih elektrod za varilne stroje iz tarifne številke 8515 . Zato je uvrstitev kot deli strojev ali aparatov za obločno varjenje kovin iz tarifne številke 8515  izključena.
                        Glede na svoje objektivne značilnosti in lastnosti izdelek ustreza besedilu tarifne številke 8101 , ki vključuje volfram in izdelke iz njega. (Glej tudi prvi odstavek pojasnjevalnih opomb harmoniziranega sistema k tarifni številki 8101 , v katerem je navedeno, da se volfram v obliki valjanih ali vlečenih palic uvršča pod to tarifno številko. Navedena določba je tudi v skladu s prvim odstavkom pojasnjevalnih opomb harmoniziranega sistema k tarifni številki 8311 , v skladu s katerim so elektrode iz navadnih kovin, ki niso prevlečene ali izpolnjene s talili, izključene iz tarifne številke 8311  in se uvrščajo v ustrezna poglavja glede na material, iz katerega so izdelane.)
                        Izdelek je zato treba uvrstiti pod oznako KN 8101 99 10  kot palice iz volframa, razen tistih, ki so dobljene samo s sintranjem.